open-index/open-wikipedia-markdown huggingface dataset:
Բաբկեն Մավիսակալյան

**Բաբկեն Մելքոնի Մավիսակալյան** (), հայ երաժիշտ, լուսանկարիչ։ ԽՍՀՄ ժուռնալիստների միության անդամ (1961)։

## Կենսագրություն
Բաբկեն Մավիսակալյանը ծնվել է 1910 թվականին Իզմիրում։ 1922 թվականին Իզմիրի ջարդերից հետո ընտանիքով գաղթել են Հունաստան, 1925 թվականին հաստատվել Լիոնում, որտեղ Բաբկեն Մավիսակալյանն աշխատանքի է անցել տեքստիլ ֆաբրիկայում։ Դարձել է Հայ օգնության կոմիտեի ակտիվ անդամ,1933 թվականին ընդունվել է Ֆրանսիայի կոմկուսի շարքերը։ 1936 թվականին 1800 ներգաղթողների հետ Ֆրանսիայից «Դինայա» նավով վերադարձել է հայրենիք, ներգրավվել Ցոլակ Վարդազարյանի կազմակերպած երաժշտախմբում որպես ակորդեոնահար և մասնակցել է Մոսկվա կինոթատրոնի բացմանը և շարունակել աշխատել այնտեղ։

Մոսկվա կինոթատրոնի երաժիշտների հետ տեղափոխվել է աշխատելու Արտեմի Այվազյանի 1938 թվականին ստեղծած հայկական պետական ջազային անսամբլում։ 1939 թվականին անսամբլի հետ հանդես է եկել Մոսկվայի Մեծ թատրոնում։ Մասնակցել է Հայրենական մեծ պատերազմին, հաղթանակը դիմավորել Պրահայում։ 1945 թվականին զորացրվել է և վերադարձել Երևան, նվագել Մոսկվա կինոթատրոնում, «Սևան», «Մոսկվա» ռեստորաններում։

1948-1950 թվականներին Մավիսակալյանը և Ռ. Համբարձումյանը լուսանկարչության դասեր են առել Թորգոմ Բոյաջյանի մոտ։ 1951 թվականին Մավիսակալյանն Արտաշատի հին փոստի շենքում` Մշակույթի տանը կից բացել է իր ֆոտոտաղավարը և սպասարկել Զանգիբասարի և Արտաշատի շրջանները։ 1952 թվականին եղել է Ծաղկաձորի հանգստյան տան, 1953-1956 թվականներին` Սևանի հանգստյան տան, 1956-1959 թվականներին` Մարքսիզմ-Լենինիզմի ինստիտուտի, 1961-1973 թվականներին` Հայաստանի պատմության և Եղիշե Չարենցի անվան գրականության և արվեստի թանգարանների, ապա Հայաստանի պետական պատկերասրահի լուսանկարիչ։

## Ցուցահանդեսներ
Մասնակցել է համամիութենական և հանրապետական ցուցահանդեսներին։
* «Մարդիկ և տարիներ» խորագիրը կրող լուսանկարչական գործերի ցուցահանդես Արվեստի աշխատողի տանը, 1980 
* Անհատական ցուցահանդես Մարտիրոս Սարյանի տուն-թանգարանում, 1983

## Պարգևներ, մրցանակներ
* Հայրենական մեծ պատերազմի 2-րդ կարգի շքանշան
* 15 մեդալներ

## Երկեր
* Հայաստանի արդի արվեստի թանգարան, Հենրիկ Իգիթյան |Անդրանիկ Քոչար (լուսանկարիչ) |Բաբկեն Մավիսակալյան (լուսանկարիչ) |Պողոս Պողոսյան (լուսանկարիչ), Երևան։ Տիգրան Մեծ, 1998։
* Երվանդ Քոչար։ Գեղանկար, քանդակ, գրաֆիկա, գեղանկար տարածության մեջ, Հենրիկ Իգիթյան | Անդրանիկ Քոչար (լուսանկարիչ)] | Մավիսակալյան, Բաբկեն (լուսանկարիչ)] | Պողոս Պողոսյան (լուսանկարիչ) |Վահան Քոչար (լուսանկարիչ) | Գրիգոր Ջանիկյան (թարգմանիչ)։ Երևան։ Տիգրան Մեծ, 2000։

## Ծանոթագրություններ

Կատեգորիա:Հայ երաժիշտներ
Կատեգորիա:Հայ լուսանկարիչներ
Կատեգորիա:ԽՍՀՄ ժուռնալիստների միության անդամներ
Կատեգորիա:Հայրենական պատերազմի 2-րդ աստիճանի շքանշանակիրներ
Ֆրեյա

**Ֆրեյա** (հին սկանդինավյան լեզվով՝  Freyja, որ նշանակում է տիկին), նաև **Վանադիս** (հին սկանդինավերեն՝ Vanadís (Վաների դուստր)), **Գեֆնա**, **Հյորն**, **Մարդյոլ**, **Սյուր** և **Վալֆրեյա** (հին սկանդինավերեն՝ Gefn, Hörn, Mardöll, Sýr, Valfreyja): Սիրո և ռազմի աստվածուհին՝ Սկանդինավյան դիցաբանության մեջ, որ բնակվում էր Ասգարդում։

## Բնութագիր
thumb|200px|Ֆրեյան և իր մանյակը (նկարիչ՝ Ջ. Փենրոուզ, 1913 թվական):
Ֆրեյան սերում է վաների տոհմից, նա դուստրն է վան Նյորդի, իսկ վերջինս Օդինի (կամ՝ Վոթան) խորթ որդին է։ Այն բանից հետո, երբ վաներն ու ասերը խաղաղություն են կնքում միմյանց միջև, վաները Նյորդին պատանդ են թողնում Ասգարդում։
Ասգարդում Ֆրեյան առաջինն է՝ Ֆրիգգից հետո։ Գեղեցկության մեջ նրան հավասարն աշխարհում չի եղել և չկա ոչ աստվածների մեջ, ոչ՝ մարդկանց, իսկ նրա սիրտն այնքան փխրուն և նուրբ է, որ զգում է բոլորի տառապանքը։ Ֆրեյան ունի բազեի կախարդական փետուրներ, որոնք հագնելով կարող է թռչել՝ բազեի կերպարանք առած։ Նրան է պատկանում նաև Բրիսինգամեն կոչվող ոսկե մանյակը, որը նա ձեռք է բերել՝ գիշերելով չորս թզուկների հետ։ Երբ Ֆրեյան արտասվում է, նրա աչքերից կաթում են ոսկե արցունքներ։ Բացի դրանից, Ֆրեյան նաև վալկիրիաների առաջնորդն է։ Ֆրեյան սլանում է մարտակառքով, որին լծված է երկու կատու։ Ընտանի կենդանիների շարքում նա ունի նաև մի  «մարտական վարազ»՝ Հիլդիսվինի անունով, որն իրականում իր ծպտված սիրեցյալն է՝ Օտտարը։ Ֆրեյան ապրում է զարմանահրաշ ամրոց Ֆոլկվանգում (Folkvang - Մարդկանց դաշտ կամ Ժողովրդական դաշտ), որի գլխավոր սրահը կոչվում է Սեսռումնիր։ Նա սիրում է երաժշտություն, գարունը և ծաղիկներ, իսկ հատկապես սիրում է էլֆերին։

Ֆրեյան նաև պտղաբերության, բերք ու բարիքի և հունձքի աստվածուհին է։ Հունձքը կարող է տարբեր լինել. Ֆրեյան երբեմն ունենում է մոլեգնության պահեր, որի արդյունքում նա կարող է և արյունոտ բերք հավաքել։ Նման դեպքերում Ֆրեյան կարող է հաղթանակ պարգևել ճակատամարտում։ Նա նաև իրեն է վերցնում ընկած զինվորների կեսին. երկրորդ կեսին վերցնում է Օդինը)։ Բայց դա չի նշանակում, որ Ֆրեյան իրեն է վերցնում ավելի վատ ռազմիկներին, քան Օդինը։ Նրանք հավասար կերպով բաժանում են նրանց իրենց մեջ։

Ֆրեյան ամուսնացել է Օդ անունով մի մարդու հետ, ով, ըստ մի աղբյուրի, սովորական մահկանացու էր, իսկ ըստ մյուսների՝ Օդինի մարմնավորումն էր։ Օդը շատ վաղուց կորել էր անհետ, և, քանի որ նա մահկանացու էր, ուրեմն ամենայնն հավանականությամբ արդեն մահացել էր, Ֆրեյան բոլոր օրենքներով համարվում է այրի։ Եվ հենց Օդի կորչելուց հետո է, որ Ֆրեյայի արցունքները սկսում են վերածվել ոսկու։ 
Ֆրեյան ասերին սովորեցրել է հրաշագործության և կախարդության արվեստը, որը տարածվել է նաև վաների մոտ։

## Ծանոթագրություններ

## Աղբյուրներ
Дьяконов И. М. Архаические мифы Востока и Запада. М.: Едиториал УРСС, 2004. С. 82, 204.

Կատեգորիա:Պատերազմի աստվածուհիներ
Միլիարդատերերի ցանկ (2015)

**2015 թվականի Forbes ամսագրի տվյալներով միլիարդատերերի ցանկ**, մարդկանց ցանկ, որոնց ունեցվածքը գերազանցում է 1 մլրդ դոլարը։

Ընդհանուր միլիարդատերերի քանակը ավելացել է նախորդ տարվա համեմատ 181 մարդով, դառնալով 1826 մարդ։

Ընդհանուր մասնակիցների կապիտալը կազմում է 7․025 տրիլիոն, որը 570 տրիլիոն դոլարով շատ է, քան նախորդ տարում։

## Աշխարհի ամենահարուստ երեք մարդիկ


Պատկեր:Dts news bill gates wikipedia.JPG|1-ին Բիլլ Գեյթս
Պատկեր:Carlos Slim Helú.jpg|2-րդ Կառլոս Սլիմ
Պատկեր:Warren Buffett at the 2015 SelectUSA Investment Summit.jpg|3-րդ Ուորեն Բաֆեթ


## Առաջին 30 միլիարդատերեր

## Արտաքին հղումներ

*The World's Billionaires

Կատեգորիա:Միլիարդատերեր
Կատեգորիա:«Ֆորբսի» վարկանիշային աղյուսակներ
Սամսոն Դավոյան

**Սամսոն Աշոտի Դավոյան** (), հայ տնտեսագետ։ Տնտեսագիտության դոկտոր (2003), Երևանի պետական և Հայ-ռուսական համալսարանների պրոֆեսոր (2003), ԲՈԿ 015 խորհրդի Նախագահ։

## Կրթություն
1955-1965 թթ. սովորել է Լենինականի թիվ 15 միջնակարգ դպրոցում։ 1965 թ. ընդունվել է ԵՊՀ տնտեսագիտության ֆակուլտետի «Տնտեսագիտական կիբեռնետիկա» բաժինը, որտեղից 1967 թ. գործուղվել է  Նովոսիբիրսկի պետական համալսարան` անհատական ծրագրով ուսումը շարունակելու։ 1969 թ. եղել է Մ. Նալբանդյանի անվան թոշակառու։ 1970 թ. գերազանցությամբ ավարտել է համալսարանը և ընդունվել Մոսկվայում ԽՍՀՄ Գիտությունների ակադեմիայի Կենտրոնական տնտեսամաթեմատիկական ինստիտուտի ասպիրանտուրան։

1976 թվականից տնտեսագիտության թեկնածու է, 1980 թվականից` դոցենտ։ 2003 թ. նրան շնորհվել է տնտեսագիտության դոկտորի գիտական աստիճան և պրոֆեսորի գիտական կոչում։

## Աշխատանք
ձախից|մինի|367x367փքս|Սամսոն Դավոյանը ՀՊՏՀ Գյումրու մասնաճյուղում։
1991-1994 թթ. աշխատել է ՀՀ կառավարությանն առընթեր պետական գույքի տնօրինման և ապապետականացման կոմիտեի նախագահի առաջին տեղակալ, 1994-1995 թթ. վերապատրաստվել է Վիեննայում գործող Համաշխարհային բանկի և Միավորված ազգերի կազմակերպության համատեղ ինստիտուտում, այնուհետև` Պրահայի Կառլի անվան համալսարանում՝ «Շուկայական տնտեսություն և ֆինանսական վերլուծություն» մասնագիտությամբ։

1996-1997 թթ. աշխատել է ՀՀ սեփականաշնորհման և օտարերկրյա ներդրումների նախարարությունում որպես մեթոդական վարչության պետ, 1997-2000 թթ.՝ Կառավարման և տնտեսական բարեփոխումների ինստիտուտի տնօրեն, 2000-2001 թթ.` ՀՀ կառավարության աշխատակազմի տնտեսագիտական վարչության պետ, 2005-2007 թթ.` տնտեսագիտական մասնագիտությունների գծով թեկնածուական և դոկտորական ատենախոսությունների պաշտպանության թիվ 60 մասնագիտական խորհրդի նախագահ։ Եղել է Միավորված ազգերի կազմակերպության և ՀՀ կենտրոնական բանկի փորձագետ։

2000 թվականից Հայաստանի պետական տնտեսագիտական համալսարանի Գյումրու մասնաճյուղի տնօրենն է։

2003 թվականից Երևանի պետական և Ռուս-հայկական (Սլավոնական) համալսարանների պրոֆեսոր է։

2019 թվականից ԲՈԿ 015 մասնագիտական խորհրդի նախագահ։

## Գիտական գործունեություն
Հեղինակ է 5 մենագրությունների և 100-ից ավելի գիտական հոդվածների։ Հանդիսանում է չորս տասնյակից ավել տնտեսագիտության գծով հայցորդների և ասպիրանտների գիտական ղեկավար։

Մասնակցել է  20-ից ավելի միջազգային գիտաժողովների` Նյու Յորքում, Լոնդոնում, Փարիզում, Վիեննայում, Բանգկոկում, Վենետիկում, Սոֆիայում, Բարսելոնում, Մոսկվայում և այլ քաղաքներում։

Ամուսնացած է, ունի երեք զավակ։

## Երկեր
* Պետական սեփականության կառավարում, Երևան, 2003։

## Ծանոթագրություններ

Կատեգորիա:Հայ տնտեսագետներ
Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Տնտեսագիտական գիտությունների դոկտորներ
Եղջերուի արձանիկ (մ.թ.ա. 12-11-րդ դարեր, Տոլորս)

**Եղջերուի արձանիկ**, մ.թ.ա. 12-11-րդ դարերի Տոլորսից հայտնաբերված կանգնած եղջերուի ծավալային քանդակ է։ Պահպանվում է Հայաստանի պատմության թանգարանում 1911-25 համարի ներքո։

## Նկարագրություն
Իրանը բարեկազմ է, մկանները՝ ընդգծված, պոչը՝ կարճ։ Վեր պարզած փոքր գլուխը պսակված է բազմաճյուղ շքեղ եղջյուրներով։ Եղջյուրները ձուլվել են առանձին-առանձին և հագցվել գլխի վրա արված հատուկ փոսիկների մեջ։ Դունչը երկարավուն է, ականջները՝ ցից։ Նշմարվում են աչքերը, բերանը։ Բարձր պարանոցին կրում է երեք զարդարուն բրոնզե մասսիվ օղակներ։

## Ծանոթագրություններ

## Տես նաև
* Եղջերուի արձանիկ (մ.թ.ա. 15-14-րդ դարեր, Լճաշեն)

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Եղջերուի արձանիկ (մ.թ.ա. 15-14-րդ դարեր, Լճաշեն)

**Եղջերուի արձանիկ**, մ.թ.ա. 15-14-րդ դարերի Լճաշենից հայտնաբերված պատվանդանի վրա կանգնած եղջերուի սնամեջ քանդակ է։ Պահպանվում է Հայաստանի պատմության թանգարանում 2009-49 համարի ներքո։

## Նկարագրություն
Գլուխը փոքր է, զարդարված բազմաճյուղ շքեղ եղջյուրներով։ Պարանոցը բարձր է՝ վեր պարզած, ականջները մեծ են ու ցից։ Աչքերը կլոր են, բերանը կիսաբաց է՝ ստորին ծնոտից կախված է օղ։  Պոչը կարճ է։ Կենդանու կրծքամասը և իրանի կողային մասերը զարդարված է սեպաձև բացվածքներով։ Պատվանդանը խարիսխաձև հիմքով քառանիստ սյուն է։

## Տես նաև
* Եղջերուի արձանիկ (մ.թ.ա. 12-11-րդ դարեր, Տոլորս)

## Ծանոթագրություններ

## Արտաքին հղումներ
* [Լճաշենի մշակույթի զարգացման հիմնական էտապները](http://hpj.asj-oa.am/780/1/65-2(95).pdf) 

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 
* Հարություն Մնացականյան, Լճաշենի մշակույթի զարգացման հիմնական էտապները, Երևան, 1968։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Միլիարդատերերի ցանկ (2014)

**2014 թվականի Forbes ամսագրի տվյալներով միլիարդատերերի ցանկ**, մարդկանց ցանկ, որոնց ունեցվածքը գերազանցում է 1 մլրդ դոլարը։

Ընդհանուր միլիարդատերերի քանակը ավելացել է նախորդ տարվա համեմատ 268 մարդով, դառնալով 1645 մարդ։

Ամենաշատ միլիարդատերերը ապրում են ԱՄՆում՝ 492 մարդ, հետո Չինաստանում՝ 492 մարդ և Ռուսաստանում՝ 111 մարդ։

Ընդհանուր մասնակիցների կապիտալը կազմում է 6,4 տրիլիոն դոլար, որը 1 տրիլիոն դոլարով գերազանցում է նախորդ տարվա արդյունքները։

## Աշխարհի ամենահարուստ երեք մարդիկ


Dts news bill gates wikipedia.JPG|1-ին Բիլլ Գեյթս
Carlos Slim Helú.jpg|2-րդ Կառլոս Սլիմ
Warren Buffett at the 2015 SelectUSA Investment Summit.jpg|3-րդ Ուորեն Բաֆեթ


## Առաջին 20 միլիարդատերեր

## Տես նաև
# Միլիարդատերերի ցանկ (2012)
# Միլիարդատերերի ցանկ (2013)
# Միլիարդատերերի ցանկ (2015)
# Միլիարդատերերի ցանկ (2016)

## Արտաքին Հղումներ
* The World's Billionaires

Կատեգորիա:Միլիարդատերեր
Կատեգորիա:«Ֆորբսի» վարկանիշային աղյուսակներ
Քարայծի արձանիկ (մ.թ.ա. 13-12-րդ դարեր, Արթիկ)

**Քարայծի արձանի**, մ.թ.ա. 15-14-րդ դարերի Արթիկից հայտնաբերված քառանկյուն հարթակի վրա կանգնած քարայծի ծավալուն քանդակ է։ Պահպանվում է Հայաստանի պատմության թանգարանում 2173-553 համարի ներքո։

## Նկարագրություն
Քարայծի ոտքերը թեթևակի կքած են։ Փոքր գլուխը վեր է պարզված, ունի երկար, կոր եղջյուրներ, աչքերը կլոր են, պարզորոշ, ականջները ցից, բերանը կիսաբաց է, վարի շրթունքից կախված է կլոր օղ։ Բարձր պարանոցին կրում է հասկաձև փորագրազարդ եռաշար  մանյակ։ Իրանի վրա ունի սեպաձև կտրվածքներ, որոնք եզրված են փորագրազարդով Պատվանդանի հիմքում խարիսխաձև է՝ ծայրերում ֆալլաձև ելուստներով։ Ֆիգուրան սնամեջ է, ներսում ունի երեք բրոնզե շարժվող գնդիկներ։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
The Most Beautiful Moment in Life: Young Forever

***The Most Beautiful Moment in Life: Young Forever*** (հանգըլ՝ 화양연화, ռոմանիզացում՝ *Hwayang-yeonhwa Young Forever*), հարավկորեական BTS բոյ բենդի առաջին հավաքածուն։ Թողարկվել է 2016 թվականի մայիսի 2-ին, որում կա պաշտոնական երեք սինգլ։ Հավաքածուն բաղկացած է նախորդ մինի ալբոմի ալբոմների երգերից (*The Most Beautiful Moment in Life, Part 1*-ից և *The Most Beautiful Moment in Life, Part 2*-ից), նաև ներառում է նոր երեք այլ երգ, դրա հետ միասին երգերի ռեմիքսներ։ 2016 թվականի հունիսի 1-ին նաև թողարկվել է Թայվանի համար հատուկ տարբերակ։

## Վաճառք
Թողարկման պահից խմբին տրվեց ընդամենը մեկ շաբաթ ժամանակ առաջխաղացման համար, նախքան նրանք կարող էին զբաղվել իրենց սեփական աշխատանքներով և ուրիշ ներկայացումներով, ինչպես նաև հյուրախաղերով ամբողջ աշխարհում։ Քամբեքը կայացել է մայիսի 12-ին *M! Countdown*-ում, որտեղ նրանք հանդես են եկել «Save Me», «Butterfly» և «Fire» սինգլներով, որոնցից վերջինով հաղթել են շոուում։ Այդ շաբաթվա ընթացքում նրանք հանդես են եկել *Music Bank*, *Music Core* և *Inkigayo*-ում, ընդհանուր հաշվով «Fire» սինգլով տանելով երեք հեռուստատեսային հաղթանակ։

### Շրջագայություններ
2016 թվականի ապրիլի 26-ին հայտարարվեց, որ խումբը ալբոմի շրջանակներում մեկնելու է *2016 BTS LIVE Hwa Yang Yeon Hwa On Stage: Epilogue* ալբոմի հյուրախաղերի։ Այն սկսվեց 2016 թվականի մայիսի 7-ին Սեուլում, շարունակվեց 5 երկրների 9 քաղաքներում։

## Երաժշտական տեսանյութեր
*Epilogue: Young Forever* տեսահոլովակը թողարկվել է 2016 թվականի ապրիլի 19-ին։ Այնտեղ մասնակիցները վազում էին լաբիրինթոսի միջով, ինչպես նաև ցուցադրվում են «Երիտասարդություններ» շարքի տեսահոլովակներից տեսարաններ։

Գլխավոր տեսահոլովակը եղել է «Fire» սինգլը, որը թողարկվել է մայիսի 2-ին։ 75 ժամում տեսահոլովակը հավաքել է 10 միլիոն դիտում։ 2017 թվականի հունվարի 21-ին տեսանյութը հավաքել է 100 միլիոնից ավել դիտում՝ այդ ցուցանիշով դառնալով խմբի գործունեության մեջ երկրորդը։

Երրորդ տեսահոլովակը եղել է «Save Me» սինգլը, թողարկվել է մայիսի 5-ին։ Այդտեղ մասնակիցները պարում են բացօթյա տարածքում։

## Շքերթեր

### Շաբաթական շքերթեր

### Ամսվա շքերթեր

#### Տարվա շքերթեր

### Երաժշտական ծրագրեր

## Ծանոթագրություններ

Կատեգորիա:2016 ալբոմներ
Կատեգորիա:BTS խմբի ալբոմներ
Քյոլնի համալսարան

**Քյոլնի համալսարան** (), բարձրագույն ուսումնական հաստատություն Քյոլն քաղաքում, որը հիմնադրվել է 1388 թվականին։ Կենտրոնական Եվրոպայում հիմնադրված վեցերորդ համալսարանն է։ Համալսարանն իր ուսանողների թվով գերմանական համալսարանների մեջ երրորդն է (Մյունխենի և Հագենից հետո)։

## Պատմություն

### Հին համալսարան
Քյոլնի համալսարանը հիմնադրվել է 1388 թվականի մայիսի 21-ին և Սրբազան Հռոմեական կայսրությունում Պրահայի Կարլի համալսարանից, Վիեննայի համալսարանից, Հայդելբերգի համալսարանից հետո անընդմեջ դարձել է  բարձրագույն դպրոց։ Կառուցման հավաստագիրը գրվել է Պերուջայում Ուրբան VI պապի կողմից։ Արդեն 1389 թվականի հունվարին առաջին յոթ հարյուր ուսանողների համար սկսվեցին դասախոսություները։

1798 թվականի ապրիլի 28-ին Քյոլնի համալսարանը փակվեց այն բանից հետո, երբ ռեկտոր Ֆերդինանդ Ֆրանց Վալրաֆը և համալսարանի մնացած բոլոր պրոֆեսորները հրաժարվեցին երդում տալ Առաջին ֆրանսիական հանրապետությանը, այն վկայակոչելով համալսարանի անկախությունը պահպանելու անհրաժեշտություն։ Սակայն, 1799 թվականին Վալրաֆը երդվել է Ֆրանսիային և նշանակվել է այնսպեսկոչված «Կենտրոնական դպրոցների» (փակ համալսարանի հաջորդողները) դասավանդող։ Այդ պաշտոնում նրան հաջողվեց թաքցնել ֆրանսիացիներից և դրանով փրկել բազմաթիվ արվեստի գործեր։ Նրա հավաքածուների մեծ մասը գտնվում են Վալրաֆ-Ռիխարց թանգարանում։

### Նոր համալսարան
Ամբողջ 19-րդ դարի ընթացքում փակված համալսարանի վերաբացման փորձերը ապարդյուն էին։ 1919 թվականի մայիսի 29-ին Քլոնի քաղաքապետ Կոնրադ Ադենաուերը նոր համալսարանի բացման մասին որոշում է ստորագրել։ 1929 թվականի հոկտեմբերին Ալբերտ Մեծի անունը կրող հրապարակում սկսվել է հիմնական մասնաշենքի շինարարության աշխատանքները։

## Համալսարանն այսօր
thumb|Ֆերդինանդ Ֆրանց Վալրաֆի հուշարձանը Քյոլնում

### Ֆակուլտետներ
Համալսարանը բաղկացած է վեց ֆակուլտետից.
* Տնտեսագիտություն և սոցիոլոգիա
* Բժշկություն
* Իրավունք
* Փիլիսոփայություն
* Մաթեմատիկա և բնական գիտություններ
* Հումանիտար գիտություններ

2005 թվականին համալսարանում սովորել են հինգ հազարից ավել արտասահմանյան ուսանողներ (մոտ11 %): Շատ արտասահմանցի ուսանողներից շատերը ծագումով Եվրոպայից, Ռուսաստանից և Չինաստանից են։
* Բուլղարիա
* Ռուսաստան
* Լեհաստան
* Չինաստան
* Ուկրաինա

2007 թվականին համալսարանի ծախսերը կազմել է 357 միլիոն եվրո։

## Ծանոթագրություններ

## Գրականություն
* Erich Meuthen: *Kölner Universitätsgeschichte, Band I: Die alte Universität*. 1988. ISBN 3-412-06287-1.
* Bernd Heimbüchel und Klaus Pabst: *Kölner Universitätsgeschichte, Band II: Das 19. und 20. Jahrhundert*. 1988. ISBN 3-412-01588-1.
* Erich Meuthen (Hrsg.): *Kölner Universitätsgeschichte, Band III: Die neue Universität — Daten und Fakten*. 1988. ISBN 3-412-01688-8.
* Ernst Heinen: *Bildnerhochschule und Wissenschaftsanspruch. Lehrerbildung in Köln 1946—1965 (Studien zur Geschichte der Universität zu Köln Band 16)*. Böhlau Verlag, Köln, Weimar, Wien 2003. Rezension von Leo Haupts. In: *Geschichte in Köln. Zeitschrift für Stadt- und Regionalgeschichte*. Band 53. Dezember 2006. S. 212—214: *Buchbesprechungen*.

Կատեգորիա:Գերմանիայի համալսարաններ
Կատեգորիա:1919 հիմնադրված կրթական հաստատություններ
Ձիու արձանիկ (մ.թ.ա. 6-5-րդ դարեր, Այրում)

**Քարայծի արձանի**, մ.թ.ա. 6-5-րդ դարերի արձանիկ, որը գտնվել է Հայաստանի Այրում քաղաքում։ Պահպանվում է Հայաստանի պատմության թանգարանում 2225-9 համարի ներքո։

## Նկարագրություն
Կանգնած ձիու ձուլածո ֆիգուա է։ Կարճ խուզած բաշով, երկար պարանոցով գլուխը պարզած է վեր։ Ականջները կարճ են ու ցից, աչքերը կլոր են՝ շրջանով ընդգծված, բերանը թեթևակի բաց է։ Իրանը տրված է սահուն անցումներով, առջևի ոտքերը մեկնած են առաջ, ընդգծված են սմբակները։ Պոչը երկար է, սեղմված ոտքերին։ Հայկական լեռնաշխարհում ձին հայտնի էր դեռևս վաղ բրոնզի ժամանակաշրջանից և համարվել է արևի աստվածությանն առնչվող սրբազան կենդանի։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Շրի Լանկա (կղզի)

**Շրի Լանկա** (, *փառահեղ, օրհնված տարածք*), կղզի Հնդկական օվկիանոսում։ Շրի Լանկայի Դեմոկրատական Սոցիալիստական Հանրապետության խոշորագույն կղզին։

Կղզու մակերեսը կազմում է 65 610 կմ², ամենաբարձր կետը Պիդուրուտալագալա լեռն է, որն ունի 2524 մետր բարձրություն։

Շրի Լանկայի արևմուտքը առանձնացված է Հնդոստա Պոլկսիմ նեղուցով, Փոլքի և Մանարյան ծոցերով։ Նախկինում, մինչև 15-րդ դարը կղզին մայրցամաքի հետ կապված էր պարանոցով, սակայն, 1481 թվականի ուժեղ երկրաշարժից հետո կղզին մայրցամաքին կապող պարանոցը «փլուզվեց»։

Կղզու հյուսիսային և արևմտյան կողմերը սահմանակից են Բենգալյան ծոցին։

Մինչև 1972 թվականը պաշտոնապես անվանվել է **Ցեյլոն** կղզի ( «Սինխալա դվիպա», *սինգալների կղզի*)։

## Գետեր
thumb|left
Կղզու խոշորագույն գետը՝ Մահավելի-Գանգեսը, հոսում է կղզու կենտրոնական մասում և հյուսիս-արևմուտք, դեպի Բենգալյան ծոց։ Այլ խոշոր գետեր են Կելաանին, Կալուն, Արուվի-Արուն։

## Ծոցեր
Կղզու ծոցերի մեծամասնությունը տեղակայված են հյուսիսարևելյան և հյուսային ափերում, որոնցից խոշորագույնը Ջաֆֆնա ծովածոցն է, ինչպես նաև կղզում ամենամեծն է նույնանուն թերակղզին։

Պուտտալամ քաղաքից մինչև Պոտտուվիլ քաղաքն ընկած տարածքի ծոցերն են. Դուտի ծովածոցը, Փոլք ծովախորշը, Ջաֆնա ծովածոցը, Կոկկիլայը, Կոդդիայար ծովախորշը, Պերիյա-Կալապուվա ծովածոցը, Կարայ-Կալապուն, Տանդիադի-Կալապուն, Կոմարի-Կալապու։

## Կղզիներ և թերակղզիներ
Շրի Լանկայի ամենամեծ թերակղզին Ջաֆֆան է, որը տեղակայված է կղզու հյուսիսում։

Շրի Լանկայի ափին կան բազմաթիվ փոքր կղզիներ, որոնք հիմնականում պատկանում են Փոլքի նեղուցին և Մանարսյան ծոցին։ Դրանքից են Անալայտիվուն, Կարայտիվուն, Էլուվայտուվուն, Մանդայտիվուն, Պալետիվուն, Վելանայը, Էրումայտիվուն, Կակկատիվուն, Մանարը, Պուլյանտիվուն, Կալլիադիտիվուն։

## Բնակչություն
left|thumb|200px|Շրի Լանկայի բնակչության լեզվական և կրոնական խմբերի  աշխարհագրական բաշխումը ըստ 1981 թվականի մարդահամարի տվյալների:
Բնակչության թիվը կազմում է 20 277 597 մարդ (2012)։

Սինգալները կազմում են 74,88 %-ը, տամիլները՝ բնակչության 11,2 %-ը, հիմնականում հյուսիսային և արևելյան շրջաններում։ Շրի Լանկայում ապրում են նաև լանկիյան մավրեր (լարակալլաներ՝ արաբների ժառանգներն են), որոնք կազմում են 9,2 %, բյուրգերներ (սերունդներ եվրոպացիների հետ խառնամուսնություններից)՝ մոտ 0,3 %, վեդդներ (կղզու հնագույն բնակչության ժառանգներն են)՝ մոտ հազար մարդ։

Բնակչության 70,19 %-ը (հիմնականում սինգալները), դավանում են բուդդիզմ (հիմնականում Թհերավադա), 12,61 %-ը հինդուիզմ (տամիլները), 9,71 %-ը՝ իսլամ, 7,45 %-ը՝ քրիստոնեություն։

Քրիստոնյաների 82 %-ը կաթոլիկ են, մնացածը՝ անգլիականներ, իսկ մյուսները՝ բողոքականներ։

## Ծանոթագրություններ

Կատեգորիա:Հնդկական օվկիանոսի կղզիներ
Կատեգորիա:Շրի Լանկայի կղզիներ
Հոլանդական հիվանդություն

«**Հոլանդական հիվանդություն**» (**Գրոնինգենի էֆեկտ**), ակնհայտ պատճառահետևանքային կապն է տնտեսության որոշակի հատվածի տնտեսական զարգացման խթանման (օրինակ՝ բնական ռեսուրսներ) և մյուս հատվածների (ինչպես գյուղատնտեսությունը կամ թեթև արդյունաբերությունը) թուլացման միջև։ Հավանական մեխանիզմը հետևյալն է. տնտեսության զարգացող հատվածում եկամուտները  (կամ արտասահմանից օգնության հոսքը) աճում են, տվյալ երկրի ազգային արժույթի փոխարժեքը դառնում է ավելի ուժեղ՝ համեմատած այլ ազգերի արժույթների (արտահայտված փոխարժեքով)։ Սա բերում է նրան, որ արտահանումը դառնում է ավելի թանկ այլ երկրների կողմից գնելու համար և ներկրումը ավելի էժան է դառնում, ինչն էլ բերում է այս հատվածների առավել քիչ չափով մրցունակ լինելուն։

## Նկարագրություն
Էֆեկտն իր անունը ստացել է Գրոնինգենի գազային հանքից, որը հայտնաբերվել է 1959 թվականին Հոլանդիայի հյուսիսում։ Գազի արտահանման արագ աճը հանքավայրի հայտնաբերման արդյունքում 1970-ական թվականներին բերեց ինֆլյացիայի և գործազրկության աճի, վերամշակող արդյունաբերության արտահանման անկմանը և եկամուտների աճի տեմպի նվազեցմանը։ Նավթի գների աճը 1970-ական թվականների կեսերին և 1980-ական թվականների սկզբին առաջացրեց նման էֆեկտ Սաուդյան Արաբիայում, Նիգերիայում, Մեքսիկայում։
՝
Արտահանման եկամուտների կտրուկ աճը՝ ի հաշիվ տնտեսության արդյունահանող հատվածի, տանում է երկրում արտարժույթի լրացուցիչ հոսքի, ինչը, իր հերթին, բերում է ազգային արժույթի ամրապնդմանը։ Ազգային արժույթի ամրապնդումը նվազեցնում է արդյունահանող ժյուղերի ապրանքների մրցունակությանը, ինչը տանում է տվյալ ապրանքի թողարկմանն ու արտահանմանը և կարող է բերել գործազրկության աճի։ Աճում է նաև ներկրումը, նվազում է զուտ արտահանումը և, վերջին հաշվով, համախառն ներքին արտադրանքը։

## Ծանոթագրություններ

## Գրականություն
* 
* Elkhan Richard Zada. 2016. Oil Abundance and Economic Growth. Berlin: Logos Verlag.

## Արտաքին հղումներ
* Sadik-Zada, R. Oil Abundance and Economic Growth. Berlin: Logos Verlag 2016. ISBN 9783832543426 

Կատեգորիա:Համաշխարհային տնտեսություն
Կատեգորիա:Տնտեսագիտական տերմիններ
Գերբնական (12-րդ եթերաշրջան)

Ամերիկական «Գերբնական» միստիկ հեռուստասերիալի տասներկուերորդ եթերաշրջանն ստեղծվել է Էրիկ Կրիպեի կողմից։ Պրեմիերան տեղի է ունեցել The CW հեռուստաալիքով 2010 թվականի սեպտեմբերի 24-ին, իսկ վերջին սերիան թողարկվել է 2011 թվականի մայիսի 20-ին։ Կազմված է 22 սերիաներից։

Սերիալը պատմում է երկու եղբայրների՝ գերբնական արարածների որսորդների մասին, ովքեր ճամփորդում են ԱՄՆ-ում սև գույնի 1967 թվականի Chevrolet Impala-ով՝ հետազոտելով գերբնական երևույթները, որոնցից շատերը քաղաքների լեգենդների մասին են, ինչպես նաև պայքարում են չար արարածների դեմ։

## Դերերում

### Գլխավոր հերոսներ
* Ջարեդ Պադալեկի — Սեմ Վինչեստեր(22 սերիա) / Լյուցիֆեր (2 սերիա)
* Ջենսեն Էքլզ — Դին Վինչեստեր (22 սերիա)
* Միշա Քոլինզ — Կաստիել (14 սերիա)
* Մարկ Շեփարդ — Կռոուլի(5 սերիա)

### Հատուկ հրավիրված դերասաններ
* Րիկ Սպրինգֆիլդ — Վինսենթ «Վինս» Վինսենտ / Լյուցիֆեր (3 սերիա)
:* Մարկ Պելեգրինո — Լյուցիֆեր ( 1 սերիա)
:* Դևիդ Չիսում — Ամն-ի նախագահ Ջեֆերսոն «Ջեֆֆ» Ռունի / Լյուցիֆեր ( 1 սերիա)

### Հրավիրված դերասաններ

* Սամանտա Սմիթ — Մերի Վինչեստեր (5 սերիա)
* Էլիզաբեթ Բլեկմոր — Լեդի Անտոնիյա «Տոնի» Բեվելլ (2 սերիա)
* Ռուտ Կոննելլ — Ռովենա (3 սերիա)
* Կիմ Ռոդս — Ջոդի Միլլս (1 սերիա)
* Ադամ Ֆերգուս — Միկ Դեյվիս
* Կորտնի Ֆորդ — Կելլի Կլայն
* Կարա Ռոյստեր — Ալիսիյա Բեյնս
* Բիանա Բլաքմասթեր — Շերիֆ Դոննա Հանսկամ
* Կետրին Նյուտոն — Կլեր Նովակ
* Էետրին ՌԱմդին — Ալեքս
* Ադամ Ռոուզ — Աարոն Բասս (1 սերիա)
* Ալիսիյա Ուիտտ — Լիլի Սանդեր
* Լիզա Բերրի — Բիլլի
* Դևիդ Հայդի-Ջոնս — Արթուր Կենչ

## Սերիաներ



## Ծանոթագրություններ

## Արտաքին հղումներ
* Официальный сайт 
* Գերբնական հեռուստասերիալի սերիաների ցանկը  TV.com կայքում

Կատեգորիա:«Գերբնական» հեռուստասերիալի եթերաշրջաններ
Կատեգորիա:Գերբնական
Ռադիոֆոբիա

**Ռադիոֆոբիա՝** նյարդահոգեբուժական, մարմնային, ֆիզիոլոգիական խանգարումների համալիր, երբեմն դժվարությամբ բուժվող, որը դրսևորվում է տարբեր իոնացնող ճառագայթումների  և էլեկտրամագնիսական ճառագայթումների նկատմամբ չհիմնավորված վախի տեսքով.:

Տերմինը օգտագործվում է ինչպես ամենօրյա կյանքում, (հատկապես Չեռնոբիլի ատոմակայանի վթարց հետո), այնպես էլ մասնագետների կողմից։

Ըստ ռադիոֆոբիայի հետազոտողների, այդ երևույթը առաջացել է ճառագայթման բացահայտումից ավելի ուշ և կապված է «Սառը պատերազմի» դարաշրջանի տեղեկատվական քարոզարշավի հետ։

Ռադիոֆոբիայի առաջացումը դիտվում է որպես փսիխոգեն ազդեցություն, որը ուղղակիորեն կապված չէ իոնացնող ճառագայթումների իրական ազդեցության աստիճանի կամ չիոնացնող Էլեկտրամագնիսական դաշտի հետ։ Ինչպես հայտնի է առողջությանը վնաս կարող է հասցնել մի քանի զիվերտ դոզան, իսկ ռադիոֆոբիան հանդիսանում է վախը փոքր դոզաներից։

Ռադիոֆոբիան չպետք է շփոթել ճառագայթման  իրական հատկանիշների հետ։ Երբեմն դիֆերենցիալ ախտորոշում կատարելը հեշտ չէ, քանի որ ռադիոֆոբիայի շատ հատկանիշներ հիմնականում իմունիտետի ճնշումները մոտ են ճառագայթային վնասվածքների ախտանիշներին։

## Ռադիոֆոբիա և Չեռնոբիլ
Նախկին ԽՍՀՄ-ում շատ հիվանդներ, ովքեր տուժել էին Չեռնոբիլի ատոմակայանի վթարից, բնորոշվել են «ռադիոֆոբիա» տերմինով, որը մտցվել էր 1987 թվականին Լ. Ա. Իլինի և Օ. Ա. Պավլովսկու կողմից՝ «Չեռնոբիլի ատոմակայանի վթարի ճառագայթային հետևանքները Խորհրդային միությունում և  դրանց ազդեցության մեղմացման համար կիրառվող միջոցները» հաղորդագրության մեջ։ Մի շարք հետազոտողների կարծիքով դա բացասական դեր խաղաց աղետից տուժողների վերականգնման համար։

## Ծանոթագրություններ

## Արտաքին հղումներ
* Радиотревожность, радиофобия, эмоциональный стресс .
* Истоки и смысл психоза радиофобии .
* ''Н. Мормуль.'' «Тотальная ложь».
* Д/ф «Радиофобия» (Spain/USA/Ukraine, 2006) .

Կատեգորիա:Ֆոբիաներ
Վիտալի Չուրկին

**Վիտալի Չուրկին** (, ), ռուս դիվանագետ։ 2006 թվականի ապրիլի 8-ից մինչև 2017 թվականի փետրվարի 20-ը եղել է ՄԱԿ-ում Ռուսաստանի մշտական ներկայացուցիչը։ Մահացել է փետրվարի 17-ին Նյու Յորքում.: Վիտալի Չուրկինը ուներ արտակարգ և լիազոր դեսպանի դիվանագիտական կոչում։

## Դիվանագիտական կարիերա
1974 թվականին ավարտել է Միջազգային հարաբերությունների Մոսկվայի պետական ինստիտուտը։ Պատմական գիտությունների թեկնածու է։ Տիրապետել է անգլերեն, մոնղոլերեն և ֆրանսերեն լեզուներին։

1974 թվականին անցել է դիվանագիտական ծառայության։

1974-1979 թվականներին աշխատել է ԽՍՀՄ ԱԳՆ թարգմանչական բաժնում։

1979-1982 թվականներին աշխատել է ԽՍՀՄ ԱԳՆ ԱՄՆ-ի բաժնում՝ որպես երրորդ քարտուղար։

1982-1987 թվականներին աշխատել է ԱՄՆ-ում ԽՍՀՄ դեսպանատանը՝ որպես երկրորդ և առաջին քարտուղար։

1987-1989 թվականներին աշխատել է որպես ռեֆերենտ՝ ԽՄԿԿ կենտրոնական կոմիտեի միջազգային բաժնում։

1989-1990 թվականներին աշխատել է ԱԳՆ-ում՝ որպես մամլո քարտուղար։

1990-1991 թվականներին գլխավորել է ԱԳՆ ինֆորմացիայի վարչությունը։

1991 թվականին եղել է ԱԳՆ կոլեգիայի անդամ։

1991-1992 թվականներին գլխավորել է ՌԴ ինֆորմացիայի կառավարման վարչությունը։

1992-1994 թվականներին զբաղեցրել է արտաքին գործերի փոխնախարարի պաշտոնը։

1994-1998 թվականներին եղել է Բելգիայում ՌԴ դեսպան, ինչպես նաև ՆԱՏՕ-ում ՌԴ մշտական ներկայացուցիչ։

1998-2003 թվականներին եղել է Կանադայում ՌԴ դեսպան։ 
 
2003-2005 թվականներին աշխատել է ՌԴ ԱԳՆ հատուկ հանձնարարականներով դեսպան։

2006 թվականի ապրիլի 8-ին նշանակվել է ՄԱԿ-ում ՌԴ մշտական ներկայացուցիչ։

## Ծանոթագրություններ

Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կատեգորիա:Ռուս թարգմանիչներ
Կատեգորիա:Ռուս քաղաքական գործիչներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Սրտամկանի ինֆարկտից մահացածներ
Անահիտ (անուն)

**Անահիտ** (արևմտահայերեն թարգմանությունը և արտասանությունը՝ *Անահիդ*), հայկական դիցարանում Անահիտը հանդիսանում է մայրության, պտղաբերության, իմաստության և ջրի աստվածուհի։

Անահիտը նաև պարսկական աստվածուհի է, առավել հայտնի է **Անահիտ/Անահիդ** տարբերակով։

Անահիտ կամ Անահիդ իգական անձնանունը հայ ժողովրդի մեջ բավականին տարածված է։

Հին ժամանակներում Անահիտ անունը հատուկ էր աստվածուհուն, վերջին շրջանում դարձել է սովորական իգական անուն և համարվում է հայերի ազգային անուններից մեկը։

## Անահիդ
Արևմտահայերեն
* Անահիդ Աճեմյան (ծնվել է 1924 թվականին), ամերիկահայ ջութակահարուհի։

## Անահիտ
Արևելահայերեն
* Անահիտ Բախշյան (ծնվել է 1947 թվականին), հայ քաղաքական գործիչ
* Անահիտ Գասպարիան (ծնվել է 1986 թվականին), առավել հայտնի որպես Անա Գասպարիան, հայ-ամերիկացի հաղորդավարուհի, պրոդյուսեր։ Վարում է *[[The Young Turks (talk show)|The Young Turks]]* հաղորդումը։
* Անահիտ Ներսիսյան (ծնվել է 1954 թվականին), հայ դաշնակահարուհի։
* Անահիտ Սահինյան (1917-2010), հայ գրող։
* Անահիտ Ցիցիկյան (1926–1999), հայ ջութակահարուհի

## Ծանոթագրություններ

Կատեգորիա:Անուններ
Հերինգի տեսողական պատրանք

200px|մինի|Հերինգի տեսողական պատրանք
**Հերինգի տեսողական պատրանք**, օպտիկական տեսողական պատրանք, որ բացահայտել է գերմանացի ֆիզիոլոգ Կառլ Հերինգը 1861 թվականին։ Նկարում երևացող ուղղահայաց երկու գծերը ուղիղ են, սակայն նկարում թեք են երևում։ Թեքման տպավորությունն առաջանում է ֆոնի հաշվին, որ խորության խաբուսիկ պատրանք է ստեղծում։ Այս պատրանքի տարբերակներից են Օրբիսոնի և Վունդտի տեսողական պատրանքները։

Գոյություն ունեն այս երևույթի բացատրման հնարավոր մի քանի տարբերակներ։ Ֆենոմենի որոշ հետազոտողներ ենթադրել են, որ անկյունների չափերի մեծացման պատրանք է առաջանում այն բանի հաշվին, որ ուղեղի` տեսողության համար պատասխանատու հատվածում երկարատև արգելակում է տեղի ունենում։ Մյուսներն այն կարծիքն են հայտնել, որ երևույթը պայմանավորված է եռաչափ պատկերից երկչափ պատկերին անցումով։

Կա նաև վարկած, որ Հերինգի տեսողական պատրանքը, ինչպես երկրաչափական այլ պատրանքներ, պայմանավորված է ժամանակավոր ձգձգումներով, որոնց առնչվում է տեսողական համակարգը։ Տեսողական համակարգը ինֆորմացիան ընկալում է որոշակի ուշացումով. աչքի ցանցաթաղանթին օբյեկտի տեսքը պատկերվում է այն նույն ձևով, ինչ 100 միլիվայրկյան առաջ։ Հերինգի պատրանքի դեպքում ճառագայթային գծերը խաբում են` ստեղծելով տպավորություն, թե նրանք առաջ են շարժվում։ Քանի որ կերպարն իրականում հաստատուն է, մենք ուղիղ գծերը ընկալում ենք թեք, ինչպիսին նրանք պիտի լինեին հաջորդ պահին։

Միանգամայն հնարավոր է, որ այս վարկածները չեն հակասում իրար։ Հերինգի իլյուզիան կարող է նաև ի հայտ գալ լույսի հոսանքի ժամանակ (էկրանի կենտրոնի ճառագայթման դեպքում)` անկախ նրանից, թե դրանք ներսի՞ց են գալիս, թե՞ դրսից։ Այս արդյունքը ստացվում է նեյրոնային ցանցի գործողությունների արդյունքում։

## Ծանոթագրություններ

Կատեգորիա:Տեսողական պատրանքներ
Վելանայ

**Վելանայ** (նախկինում հայտնի էր *Լեյդեն* անունով, ), կղզի Շրի Լանկայի հյուսիսում գտնվող Ջաֆֆա թերակղզու ափին։ Կղզու մակերեսը կազմում է 64,1 կմ²։ Բնակչությունը ըստ 2009 թվականի մարդահամարի տվյալների կազմում է 16 300 մարդ։

## Բնակավայրեր
Կղզու ամենամեծ բնակավայրը Քեյս քաղաքն է։ Այլ բնակավայրեր են Ալլայպադին, Մանկուպանը, Վելանին, Սարավանայը, Պուլիյանկուդալը, Սուրուվիլը, Նարանտանայը, Կարամպանը։

## Բնակչություն և կրոն
thumb|left|250px|Սուրբ Ջեյմսի եկեղեցի
Վելանայի բնակչության  մեծ մասը դավանում է հինդուիզմ, մնացած՝ ավելի քիչ մասը իսլամ և քրիստոնեություն։  Կան մի քանի հինդուիզմական տաճարներ, ինչպես նաև եկեղեցիներ, մզկիթներ, հիվանդանոց, 10 դպրոց և քայթսերֆինգի բազա։

2006 թվականի մայիսի 13-ին՝ քաղաքացիական պատերազմի ժամանակ կղզու վրա տեղի ունեցավ Ալլայպադիի կոտորածը։ Զոհվել են թեմիլական փոքրամասնության 13 անդամ։

## Ծանոթագրություններ

## Արտաքին հղումներ
* Քեյս կղզու մասին կայք 
* Վելանայի կենտրոնական քոլեջ  
* Քայթսերֆինգը Քեյսում 
* Կղզու քարտեզը 
* Ճանապարհորդություն Քեյս կղզում 

Կատեգորիա:Հնդկական օվկիանոսի կղզիներ
Կատեգորիա:Շրի Լանկայի կղզիներ
Երիտասարդություն (ֆիլմ)

**Երիտասարդություն** (), 2015 թ. ռեժիսոր Պաոլո Սորրենտինոյի ֆիլմ դրաման, որի պրեմիերան կայացել է 2015 թվականի մայիսի 20-ին Կաննի 68-րդ կինոփառատոնում։

## Սյուժե
Միքը (Հարվի Քեյթլ) և Ֆրեդը (Մայքլ Քեյն) մանկության ընկերներ են։ Նրանք լավագույն ընկերներ են, սիրում են ծիծաղել միմյանց վրա։ Ֆրեդը կոմպոզիտոր է և դիրիժոր, աշխարհով մեկ ճանաչված։ Նա արդեն ավարտել է իր կարիերան ու պատրաստվում է վերադառնալ նախկին կյանքին, չէ որ տարիներն անում են իրենց գործը, և արդեն դժվար է ինչ-որ բան անել։ Միքը՝ հանրահայտ ռեժիսոր է, ու չնայած իր ծերությանը, նա շարունակում է աշխատել իր նոր ֆիլմի սցենարի վրա, որը պետք է վերջ դնի նրա կարիերային։ Բայց գործը դանդաղ է առաջ գնում։ Միքը արդեն երիտասարդ չէ ինչպես առաջ, իսկ գլխում մտքերն այդքան պարզ չեն, ինչպես առաջ։
Երկու հերոսներն էլ որոշել են հանգիստը վայելել մի դրախտային վայրում, որը գտնվում է Ալպերի ստորոտին։ Այստեղ տղամարդիկ վայելում են հանգիստ ծերությունը, և ամեն մեկը կիսվում է իր տարիքային խնդիրներով։ Միքը և Ֆրեդը անուղղակիորեն հետևում են իրենց երեխաներին, ովքեր խճճվել են կյանքում, ու չգիտեն թե ինչ անել։ Կյանքի փորձի վրա հիմնված հերոսները քննադատում են շրջապատի պահվածքը ու քննարկում են իրենց երեխաների սիրային խնդիրները։ Միքը շարունակում է աշխատել իր սցենարի վրա, ոգեշնչելով առողջարանի մյուս հյուրերին, մինչդեռ Ֆրեդին դիմում է հենց թագուհին, ով խնդրում է նրան ելույթ ունենալ արքայազն Ֆիլիպի ծննդյան օրը, իսկ նա մերժում է։

## Դերերում
* Մայքլ Քեյն - Ֆրեդ Բելինջեր
* Հարվի Քեյթլ - Միք Բոյլ
* Ռեյչել Ուայզ - Լենա Բելինջեր
* Պոլ Դանո - Ջիմմի Տրի
* Ջեյն Ֆոնդա - Բրենդա Մորել
* Էդ Ստոպպարդ - Ջուլիան
* Ռոբերտ Սիտալլեր - Լուկա Մորոդետ
* Ալեքս Մաքքուին - թագուհու
* Լունա Մայովիչ - երիտասարդ մերսող
* Թոմ Լիպինսկի - սիրահարված սցենարիստ
* Ռոլլի Սերաննո - Դիեգո Մարադոնա
* Մադալինա Գենեա - Միսս Տիեզերք
* Պալոմա Ֆեյթ - Կամեո
* Մարկ Կոզելյոկ - Կամեո
* Վիկտորիա Մուլլովա - Կամեո (ջութակահարուհի)

## Մրցանակներ

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Fox Searchlight Pictures ֆիլմեր
Կատեգորիա:StudioCanal ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բադի մուվի
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Իսպաներեն ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալիայում նկարահանված ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Շվեյցարական դրամա ֆիլմեր
Կատեգորիա:Շվեյցարական կինոկատակերգություններ
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2010-ականների իսպաներեն ֆիլմեր
Կատեգորիա:Միսս Տիեզերք
Տնավարության և խոհարարության դպրոցի շենք (Դոնի Ռոստով)

**Տնավարության և խոհարարության դպրոցի շենքը** () գտնվում է ՌԴ Դոնի Ռոստով քաղաքի Սեմաշկոյի և Դումսկի նրբանցքների անկյունում։ Կառուցվել է 1901 թվականին՝ ռոստովցի ճարտարապետ Գրիգորի Վասիլևի նախագծով։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
ձախից|մինի|295x295փքս|Դպրոցի շենքը XX դարի սկզբին
1898 թվականին ռոստովցի վաճառական և «սպիրտի-օղու արքա» Նիկոլայ Իլյիչ Տոկարևը իր միջոցներով բացել է խոհարարական արվեստի և տնավարության գործնական դպրոց։ Սկզբնական շրջանում այն գործել է Տոկարևի կանանց ուսումնարանի շենքի երկրորդ հարկում։ 1901 թվականին Տոկարևի միջոցներով և ճարտարապետ Գրիգորի Վասիլևի նախագծով դպրոցի համար կառուցվեց նոր շենք Նիլոլաևսկի նրբանցքում (այժմ` Սեմաշկոյի նրբանցք)։ Այս շենքը վաճառականը նվիրաբերեց քաղաքին։

Խորհրդային իշխանության հաստատումից հետո շենքում տեղակայվեց ճաշարան։ 1990-ական թվականներին շենքը սեփականաշնորհվեց, և այնտեղ բացվեց «Թերեզա» սրճարանը։ 2009 թվականին շենքը ձեռք է բերել «Ginza Project» հոլդինգը և այնտեղ բացել «Մշակույթի պուրակ» ռեստորան-ակումբը։ Նոր սեփականատերը փոխել է շենքի օրիգինալ գույները` տալով մոխրագույն երանգներ։

## Ճարտարապետություն
Կարմիր աղյուսից ճակատով երկհարկանի շենքը կառուցված է էկլեկտիզմի ոգով. նրա ձևավորման մեջ համատեղվում են տարբեր ճարտարապետական ոճերի տարրեր։ Շենքի մետաղյա տանիքը բնորոշ է մոդեռնին։ Լուսամուտատեղերը ելուստավորումներով և կողպեքային քարերով ձևավորելը կլասիցիզմի բնութագիր է։ Մայոլիկային ներդիրները փոխառնված են հին ռուսական ճարտարապետությունից։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Դիլա Գորի

**«Դիլա»,**  վրացական Գորի քաղաքը ներկայացնող ֆուտբոլային ակումբ։ Ակումբը հիմնադրվել է 1949 թվականին։ Ակումբի տնային մարզադաշտը հանդիսանում է Տենգիզ Բուրջանիձեի անվան մարզադաշտը, որը տեղավորում է ավելի քան 5000 հանդիսատես։ Վրաստանի ֆուտբոլի գավաթի առաջնությունում անցկացրել է 19 մրցաշրջան, դեբյուտային մրցաշրջանը կայացել է 1990 թվականին։

Վրաստանի առաջնությունում լավագույն արդյունքը գրացել է 2014/15 մրցաշրջանում՝ դառնալով առաջնության հաղթող։

## Ձեռքբերումներ
* Վրաստանի 2014/15 մրցաշրջանի չեմպիոն։
*  Վրաստանի 2011/12 մրցաշրջանի **Հաղթող:**

## Հայտնի ֆուտբոլիստներ
*  Գիորգի Բալաշվիլի
*  Ալեքսանդր Գուրուլի
*  Ակակի Դևաձե
*  Դաթո Կվիրկվելիա
*  Լևան Մչեդլիձե
*  Մարին Սկենդեր
*  Բադրի Սպանդերաշվիլի
*  Վաժա Թարխնիշվիլի
*  Քրիստափոր Շատակիշվիլի
*  Իրակլի Մոդեբիձե
*  Օթար Մարցվալիձե

## Ելույթները Եվրոգավաթում

## Արտաքին հղումներ
* Երկրպագուների կայքը
* Դիլա ակումբը uefa.com կայքում
* Դիլա ակումբը foot.dk կայքում 

Կատեգորիա:Վրացական ֆուտբոլային ակումբներ
Կատեգորիա:1949 հիմնադրված ֆուտբոլային ակումբներ
Օզգե Գյուրել

**Օզգե Գյուրել** (, լրիվ անվանումը՝ Օզգե Ջան Գյուրել (), ), թուրք դերասանուհի և երգչուհի։ Առավել հայտնի է դարձել Օյքյու Աջարի դերով, որը նա մարմնավորել է Բալի սեզոն հեռուստասերիալում։ 

Սկզբնական շրջանում Օզգեն սովորել է տնտեսագիտական համալսարանում և չի ունեցել դերասանական կրթություն։ 2010 թվականին նրան հրավիրել են նկարահանվելու «Որտեղ է իմ դուստրը» հեռուստասերիալում։ Դրանից հետո Օզգեն դերասանական կրթություն է ստացել։ Նկարահանվել է նաև «Հոյակապ դար» հեռուստասերիալում։ 2014 թվականին Օզգեն նկարահանվել է «Մակընթացություն» հեռուստասերիալում, որտեղ նրա խաղընկերներն են եղել Չաղաթայ Ուլուսոյը և Սերենա Սարըքայան։

Դերասանուհին մեծ ճանաչում է ձեռք բերել «Բալի սեզոն» հեռուստասերիալում, որտեղ մարմնավորել է Օյքյուի դերը։ Նրա խաղընկերը հեռուստասերիալում եղել է Սերքան Չայօղլուն։ Հեռուստասերիալը ցուցադրվել է աշխարհի 61 երկրներում։ 2017 թվականին Օզգե Գյուրելը նկարահանվել է «Աստղերը իմ վկաներն են» հեռուստասերիալում, որտեղ նրա խաղընկերը եղել է Բերք Ջանքաթը։ Հեռուստասերիալը չորրորդ սերիայից հետո փակվել է՝ ցածր վարկանիշի պատճառով։ Ներկայումս նկարահանվում է Լիալուսին հեռուստասերիալում, որտեղ նրա խաղընկերն է Ջան Յամանը։

### Հեռուստասերիալներ

## Ծանոթագրություններ

Կատեգորիա:21-րդ դարի թուրք դերասանուհիներ
Կատեգորիա:Անձինք:Ստամբուլ
Կատեգորիա:Թուրք դերասանուհիներ
Կատեգորիա:Թուրք երգչուհիներ
Կատեգորիա:Թուրք կին մոդելներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Չերքեզական ծագմամբ թուրքեր
Կատեգորիա:Ստամբուլում ծնված դերասանուհիներ
Դիմիտրի Ռոստովցու հուշարձան

**Դիմիտրի Ռոստովցու հուշարձան** (), հուշարձան, որը 1999 թվականին տեղադրվել է ՌԴ Դոնի Ռոստով քաղաքի Սոբորնայա հրապարակում։

## Պատմություն
Ռուս Ուղղափառ եկեղեցու եպիսկոպոս և Ռոստովի ու Յարոսլավլի թեմի միտրոպոլիտ Դիմիտրի Ռոստովցու (1651-1709) հուշարձանը տեղադրվել է Սուրբ Աստվածածնի ծննդյան՝ Ռոստովի և Նովոչերկասկի թեմի մայր տաճարի առջև։ Նրա հանդիսավոր բացումը 1999 թվականի դեկտեմբերի 15-ին Սոբորնայա հրապարակում տեղի ունեցավ Դոնի Ռոստովի հիմնադրման 250-ամյակին նվիրված միջոցառումների շրջանակներում։ Հուշարձանն առաջացրեց քաղաքի բնակիչների և մասնագետ քանդակագործների ոչ միարժեք գնահատականը. այն քննադատում էին ցածր գեղարվեստական մակարդակի, անհաջող գտնվելու վայրի, վրայի գրառման, սրբազանի հանդերձանքի համար։

Հուշարձանի նախնական գաղափարի և մի քանի նախագծերի հեղինակը տեղացի քանդակագործ Անատոլի Սկնարինն էր։ Դեռեւս 1989 թվականին նա արժանացել էր Մշակույթի նախարարության հավանությանը և ստեղծել էր հուշարձանի մի քանի տարբերակ։ Ավելի ուշ, սակայն, քաղաքային իշխանություններն անցկացրին աշխատանքների բաց մրցույթ, որում հաղթեց քանդակագործ Վլադիմիր Բելյակովի տարբերակը։ 1996 թվականին քաղաքի ղեկավարի հանձնարարությամբ դրվեց ապագա հուշարձանի հիմքի առաջին քարը։

2013 թվականին ակտիվորեն քննարկվում էր գրանիտե արձանը դեմքով դեպի տաճարը շրջելու գաղափարը, ինչպես նաև տեղափոխումը դեպի ձախ` հրապարակում նախատեսվող պուրակի կողմը։

## Ծանոթագրություններ

## Արտաքին հղումներ
* Հուշարձանի էջը Վիքիքարտեզում

Կատեգորիա:1999 հիմնադրումներ
Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Ալան Փարքեր

**Ալան Փարքեր** (անգլերեն՝ Alan Parker, ամբողջ անունը՝ սըր Ալան Ուիլյամ Փարքեր (sir Alan William Parker), ), բրիտանացի կինոռեժիսոր, սցենարիստ և պրոդյուսեր, բրիտանական ռեժիսորական գիլդիայի նախագահ, կինոյի գործերով բրիտանական կոմիտեի հիմնադիր։ 2002 թվականին պարգևատրվել է Բրիտանական կայսրության շքանշանով։

## Կենսագրություն
Ալան Փարքերը ծնվել է Լոնդոնի Իսլինգտոն թաղամասում` բանվորական ընտանիքում։ Սովորել է «Տիկին Էլիս Օուենի դպրոց»-ում։ 18 տարեկանում լքել է դպրոցը և աշխատանքի անցել գովազդային գործակալությունում։ Այնուհետև տեղափոխվել է հեռուստատեսություն, որտեղ նույնպես զբաղված էր գովազդային աշխատանքներով։ Այդ տարիներին նա նկարահանել է մի քանի կարճամետրաժ կինոնկարներ։

Առաջին լիամետրաժ ֆիլմը «Բագսի Մելոուն» (1976թ.) կինոնկարն էր, որը 1930-ական թվականների գանգստերական Չիկագոյի ծաղրանմանակումն էր և հատկանշական էր նրանով, որ բոլոր դերերը կատարում էին երեխաներ, այդ թվում գանգստերների և նրանց ընկերուհիների դերերը, իսկ սպանությունները կատարվում էին ավտոմատ-ինքնաձիգներով, որոնք տորթի կրեմ էին կրակում։ Այդ կինոնկարի գլխավոր դերերից մեկը կատարում էր պատանի Ջուդի Ֆոսթերը։

Ալան Փարքերի հաջորդ` «Կեսգիշերային ճեպընթաց» (1978թ.) դրամատիկ կինոնկարը հիմնված էր իրական փաստերի վրա և պատմում էր իրականում գոյություն ունեցող Ուիլյամ (Բիլլի) Հեյսի` թուրքական բանտում կրած տառապանքների մասին։ Ֆիլմի սցենարի հեղինակը Օլիվեր Սթոունն էր, իսկ գլխավոր դերը կատարել էր Բրեդ Դևիսը։ Կինոնկարը մեծ աղմուկ բարձրացրեց և Ալան Փարքերին մղեց դեպի անգլո-ամերիկյան ռեժիսուրայի առաջին շարքերը։

Հետագայում Ալան Փարքերը ինքն իրեն դրսևորեց որպես պրոֆեսիոնալ ռեժիսոր` նկարահանելով տարբեր ժանրերի կինոնկարներ։ 1984 թվականին նկարահանած «Թռչնակը» կինոնկարում նա պատմում էր վիետնամական պատերազմի վետերանի մասին, ով հետտրավմատիկ ցնցման արդյունքում ինքն իրեն թռչուն էր պատկերացնում։ Կինոնկարը Կաննի կինոփառատոնում արժանացել է հատուկ մեծ մրցանակի։

Ալան Փարքերը մահացել է 76 տարեկանում, 2020 թվականի հուլիսի 31-ին՝ երկարատև հիվանդությունից։

## Անձնական կյանքը
Ալան Փարքերը ամուսնացել է երկու անգամ և ունի չորս երեխա։

## Ֆիլմագրության ընտրանին

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:Անգլիացի ռեժիսորներ
Կատեգորիա:Բրիտանացի պրոդյուսերներ
Կատեգորիա:Բրիտանացի ռեժիսորներ
Կատեգորիա:Կինոռեժիսորներ այբբենական կարգով
Ստեպան Ռազինի հուշարձան (Դոնի Ռոստով)

**Ստեպան Ռազինի հուշարձան** (),  ՌԴ Դոնի Ռոստով քաղաքի հուշարձաններից մեկը։ Նվիրված է 1670-1671 թվականների գյուղացիական ապստամբության առաջնորդ Ստեպան Ռազինին։ Հուշարձանը մշակութային ժառանգության օբյեկտ է։

## Պատմություն
Ստեպան Ռազինը XVII դարի կեսերի գյուղացիակազակական խոշորագույն ապստամբության առաջնորդն էր։ Նա ծնվել և մեծացել է Դոնի ափին։ Եվ հենց այստեղից էլ իրեն հավատարիմ մարդկանց հետ գնացել է ապստամբության ընդդեմ ցարի։ Դոնում շատ կան լեգենդար ատամանի հետ կապված պատմական վայրեր։ Ստարոչերկասկայա ստանիցայում պահպանվել է այն տունը, որտեղ ծնվել է Ստեպան Ռազինը։ Մի քանի տարվա ընթացքում պատմաբանները և հնագետները փնտրում և պեղում են Կագալնիցկյան կազակական քաղաքը, որտեղ իր զորքով տեղաբաշխվել է ատամանը։ Նովոչերկասկի թանգարանում ցուցադրվում է Ս. Ռազինի քանդակը (հեղինակ` Եվգենի Վուչետիչ)։

Մեծանուն ատամանի այդ կերպարը երկար ժամանակ իր շուրջը ստեղծել է բազմաթիվ լեգենդներ, որոնց դիմել են մշակույթի շատ գործիչներ։ Նրանցից էին ԽՍՀՄ ժողովրդական նկարիչ Սերգեյ Կոնյոնկովը (որը չի ապրել մինչև հուշարձանի տեղադրումը, բայց ստեղծել է նրա փայտե մոդելը) և ճարտարապետ Լ. Մ. Լոբանը, որոնք ձեռնամուխ են եղել ատամանի հուշարձանի նախագծի մշակմանը։ Բոլոր քանդակները կատարվել են բետոնից` տեղական գործարանում։ 1972 թվականի հունիսի 5-ին, Դոնի Ռոստովի առափում, Սեդովի անվան ծովագնացության ուսումնարանից ոչ հեռու, տեղադրվեց Ստեպան Ռազինի և նրա հավատարիմ զորագնդի հուշարձանը։

### Արտաքին տեսք
Հուշարձանախումբը յոթ քանդակներից կազմված կոմպոզիցիա է, որը ներառում է Ստեպան Ռազինի, պարսից իշխանուհու, ինչպես նաև Ռազինի հինգ հավատարիմ զինակիցների քանդակները, որոնք կանգնած են նավակի մեջ։

## Արտաքին հղումներ
* Հուշարձանի լուսանկարները

## Ծանոթագրություններ

Կատեգորիա:1972 հիմնադրումներ
Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Կատեգորիա:Ռուսաստանի մշակութային ժառանգություն
Դավիթ Խոճոլավա

**Դավիթ Խոճոլավա** (; ), վրացի ֆուտբոլիստ։ Հանդես է գալիս ուկրաինական «Չերնոմորեցում» որպես պաշտպան։

## Կարիերա
### Ակումբային
Վրաստանում խաղացել է «Սասկո», «Մետալուրգ», «Սիոնի», «Դինամո (Թբիլիսի)», «Կոլխեթի-1913» և «Շուկուրա» ակումբներում։ Բարձրագույն դիվիզիոնում անցկացրել է 19 խաղ, Եվրոգավաում՝ 3:

2015 թվականի հուլիսին կնքել է երկամյա պայմանագիր ուկրաինական «Չերնոմորեց» ակումբի հետ։ Նույն թվականի հուլիսի 18-ին անցկացրել է իր դեբյուտային խաղը՝ մասնակցելով «Չերնոմորեց» - «Մորյակ» խաղին։ Թիմը կարողացել է հաղթել և դուրս գալ հաջորդ փուլ, որտեղ պետք է խաղային «Օլիմպիկ» ակումբի հետ, իսկ Դավիթը կարողացել է ընդգրկվել մեկնարկային կազմում ։

### Ազգային հավաքականում
2016 թվականի օգոստոսին Խոճոլավա հրավեր ստացավ Վրաստանի ֆուտբոլի ազգային հավաքականի կողմից։

## Ծանոթագրություններ

## Արտաքին հղումներ
* 

Կատեգորիա:Դինամո Թբիլիսիի ֆուտբոլիստներ
Կատեգորիա:Թբիլիսի քաղաքում ծնվածներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրաստանի ֆուտբոլի ազգային հավաքական
Կատեգորիա:Վրացի մարզիկներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մամուկա Կոբախիձե

**Մամուկա Կոբախիձե** (, ), վրացի ֆուտբոլիստ։ Հանդես է գալիս «Նեֆտեհիմիկ» ակումբում որպես պաշտպան։

## Ակումբային կարիերա
Մամուկան վրացական «Զեստափոնի» ակումբի սան է։ Ակումբի երիտասարդական հավաքականում անցկացրել է 70 խաղ, մասնակցել Չեմպիոնների լիգային։ Կարողացել է դառնալ Վրաստանի կրկնակի և սուպերգավաթի չեմպիոն։ 2013 թվականի ձմռանը համալրել է ռուսական «Ալանիա» ֆուտբոլային ակումբի շարքերը։

## Կարիերան ազգային հավաքականում
Պատանի տարիքում հանդես է եկել Վրաստանի պատանեկան հավաքականում։ Հետագայում սկսել է խաղալ երիտասարդական հավաքականում, որի կազմում անցկացրել է 16 խաղ։

## Ձեռքբերումներ
* 2010/11 և 2011/12 թվականի Վրաստանի չեմպիոն։
* 2010/11 թվականի Վրաստանի սուպերգավաթի հաղթող։

## Ծանոթագրություններ

## Արտաքին հղումներ
* 
* Պրոֆիլը ՈՒԵՖԱ-ի կայքում 

Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Դինամո Բաթումի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:Լոկոմոտիվ Թբիլիսիի ֆուտբոլիստներ
Կատեգորիա:Վրաստանի հավաքականի ֆուտբոլիստներ